gl gl id gl gl gl gl gl ast fr gl gl gl es pt en es en pt gl gl gl es ca gl gl gl gl gl ca fr gl gl gl en gl gl en en gl pt en
Exposición ‘Unha Gran Burla Negra. Guerrilla Gráfica’ : Unha Gran Burla Negra
Comeza: Sábado, 9 de Marzo do 2019 ás 12:30h
Remata: Sábado, 6 de Abril do 2019 ás 19:30h
Auditorio Municipal de Rianxo
O proxecto ‘Unha Gran Burla Negra. Creatividade popular e memoria do Prestige [2002-2019]’ recala desta volta en Rianxo. O sábado día 9 de marzo inaugúrase a exposición Unha Gran Burla Negra. Guerrilla Gráfica. No Auditorio da vila que viu nacer a Castelao poderanse ver moitas das imaxes creadas por debuxantes do país, e doutros lugares, en torno á catástrofe do petroleiro e a súa nefasta xestión por parte dos diferentes gobernos. Unha mestura de crítica política, humor e retranca que converteu a banda deseñada, a viñeta, as tiras cómicas, … pero tamén as pantallas, os propios muros das cidades ou os xogos de cartas, nun espazo onde os e as profesionais do deseño condensaban en iconas o sentir popular. O Colectivo Chapapote agrupou daquela a moitos e moitas artistas da ilustración e o humor gráfico e as súas publicacións e actividades demostraron a utilidade social dunha arte até ese momento considerada menor.
Inauguración: sábado día 9 de marzo
12.30 h. Pase da curta documental ‘Unha gran Burla Negra’ (Caneca Filmes, 2018) + coloquio coas realizadoras.
13.30 h. Visita á exposición cos coordindores do proxecto.
Luns de 09:00 a 14:00
Martes a Venres de 09:00 a 14:00 e de 16:00 a 21:30
Sábado de 10:30 a 13:30 e de 16:30 a 19:30
Coordinación de contidos e deseño de cartaz: Pancho Lapeña